b'\n_START_ARTICLE_\nTurja\xc5\xa1ka Rozamunda\n_START_PARAGRAPH_\nTurja\xc5\xa1ka Rozamunda je literarni lik in hkrati tudi naslov pesnitve Franceta Pre\xc5\xa1erna.\n_START_SECTION_\nVsebina pesmi\n_START_PARAGRAPH_\nRomanca govori o dekletu Rozamundi, ki \xc5\xbeivi v Turja\xc5\xa1kem dvoru in je znana po svoji lepoti, katere svet \xc5\xa1e ni videl. Njen o\xc4\x8de vabi snubce, ki bi se z Rozamundo poro\xc4\x8dili in tako dobi pravega bojevnika zanjo (Ojstrovrharja). Vse je \xc5\xbee nared za svatbo, ko pevec pove, da \xc5\xbeivi v Bosni dekle, ki bi utegnila biti lep\xc5\xa1a od neveste. Rozamundi te besede niso bile po godu in tako svojemu zaro\xc4\x8dencu naro\xc4\x8di, naj pripelje to\xc2\xa0\xc2\xbbsonce\xc2\xab\xc2\xa0na grad, da se bo lahko na lastne o\xc4\x8di prepri\xc4\x8dala, da je Bosanka res lep\xc5\xa1a od nje. \xc5\xbdenin jo uboga, a kaj ko se v Bosni zaljubi v omenjeno Lejlo in se z njo o\xc5\xbeeni. Tako gre Rozamunda v samostan za nuno. Pesem je epska in je romanca. Za besedilo je zna\xc4\x8dilna zgradba: 1.Zasnova - opis Rozamunde, snubcev, zaroka z Ojstrovrharjem. Teta zahteva od pevca, da poje, katero dekle je najlep\xc5\xa1e... 2.Zaplet - pev\xc4\x8deva pesem: Lejla po lepoti preka\xc5\xa1a Rozamundo. Zato Rozamunda uka\xc5\xbee Ostrovrharju, naj odide v Bosno. 3.Vrh - Ostrovrhar odide v boj. 4.Razplet - Ostrovrhar zmaga v boju, zaljubi se v Lejlo in se poro\xc4\x8di z njo. 5.Razsnova - Rozamunda gre v samostan, postane nuna._NEWLINE_Sporo\xc4\x8dilo pesmi: Kaznovana je \xc5\xbeenska prevzetnost, o\xc5\xa1abnost in trdosr\xc4\x8dnost.\n_START_SECTION_\nPredstavitev literarnega lika\n_START_PARAGRAPH_\nRozamunda je predvsem zelo lepo dekle modre krvi. Njene zna\xc4\x8dajske lastnosti so: samov\xc5\xa1e\xc4\x8dnost, razvajenost, odlo\xc4\x8dnost, doslednost, trma itd.\n_START_SECTION_\nPrimerjava z drugimi liki\n_START_PARAGRAPH_\nTurja\xc5\xa1ko Rozamundo bi lahko primerjali s Snegulj\xc4\x8dico - vse se zaplete zaradi lepote. Rozamunda je podobna ma\xc4\x8dehi od Snegulj\xc4\x8dice, Lejla pa Snegulj\xc4\x8dici._NEWLINE_Primerjali bi jo lahko tudi z Povodnim mo\xc5\xbeem.'